สำนักข่าวอิศรา พบคู่สัญญาซื้อข้าวสต็อกรัฐ 157 ล้านบาท บริจาคเงิน พลังประชารัฐ 3 ล้านบาท
สำนักข่าวอิศรา ตามแกะรอยผู้สนับสนุนระดมทุนพรรคพลังประชารัฐ 3 ล้านบาท พบงบการเงินแจ้งมีรายได้ปี 2559-60 แค่ 3.4 หมื่นบาท นอกจากนี้ยังเป็นคู่สัญญาซื้อข้าวสต็อกรัฐถึง 157 ล้านบาทเมื่อวันที่ 1 มี.ค. 2562 รายงานว่าสืบเนื่องจากพรรคพลังประชารัฐ (พปชร.) ได้เปิดเผยยอดเงินระดมทุนโต๊ะจีนล็อตใหม่ อีกจำนวน 60 รายการ วงเงิน 262 ล้านบาท หลังจากล็อตแรกเปิดเผยแค่ 24 รายการ วงเงิน 90 ล้านบาท รวมยอดจนถึงขณะนี้ (เมื่อวันที่ 20 ก.พ. 2562) จำนวน 84 รายการ วงเงิน 352 ล้านบาทเศษ ตามที่นายณัฏฐพล ทีปสุวรรณ รองหัวหน้าพรรคพลังประชารัฐ และโต้โผใหญ่จัดงานระดมทุนเคยระบุว่ามียอดรวมถึง 622 ล้านบาท นั้นสำนักข่าวอิศราตรวจสอบข้อมูลห้างหุ้นส่วนจำกัด (หจก.) บีเคเค เทรดดิ้ง 2018 ซึ่งปรากฎชื่อสนับสนุนเงินระดมทุนจำนวน 3 ล้านบาท พบว่า หจก.แห่งนี้ จดทะเบียนจัดตั้งเมื่อวันที่ 9 มกราคม 2552 แจ้งทุนปัจจุบันจำนวน 5 ล้านบาท ตั้งอยู่เลขที่ 212/1 หมู่ที่ 6 ตำบลหนองกลับ อำเภอหนองบัว จังหวัดนครสวรรค์แจ้งประกอบธุรกิจขายส่งน้ำมันเชื้อเพลิง ปรากฎชื่อนายกัมปนาท เอียวพันธ์ เป็นหุ้นส่วนผู้จัดการผู้มีอำนาจ และผู้ถือหุ้นใหญ่ (ณ วันที่ 3 ธันวาคม 2561)จากการตรวจสอบข้อมูลงบการเงินแสดงผลประกอบการธุรกิจ ที่นำส่งให้กรมพัฒนาธุรกิจการค้า ระบุว่า ล่าสุด ณ วันที่ 31 ธันวาคม 2560 แจ้งว่ามีรายได้รวม 34000.06 บาท มีรายจ่ายรวม 17764.87 มีกำไรสุทธิ 16235.19 บาทข้อมูลสินทรัพย์แจ้งว่า เงินสดและรายการเทียบเท่าเงินสด 48727 บาท ลูกหนี้การค้าและลูกหนี้อื่น 23989 บาท เงินให้กู้ยืมระยะสั้น 1700000 บาท รวมสินทรัพย์ 1772716 บาท ส่วนหนี้สินแจ้งว่า มีเจ้าหนี้การค้าและเจ้าหนี้อื่น 16000 บาท รวมหนี้สิน 16000 บาทขณะที่จากการตรวจสอบข้อมูลงบการเงิน ณ วันที่ 31 ธันวาคม 2559 แจ้งว่า มีรายได้รวม 34000.93 บาท รวมรายจ่าย 19459.12 บาท กำไรสุทธิ 14541.81 บาทส่วนข้อมูลสินทรัพย์ แจ้งว่ามีเงินสดและรายการเทียบเท่าเงินสด 32389 บาท ลูกหนี้การค้าและลูกหนี้อื่น 24091.81 บาท เงินให้กู้ยืมระยะสั้น 1700000 บาท รวมสินทรัพย์ 1756480.81 บาท ส่วนหนี้สินแจ้งว่า มีเจ้าหนี้การค้าและเจ้าหนี้อื่น 16000 บาท รวมหนี้สิน 16000 บาทสำนักข่าวอิศราตั้งข้อสังเกตว่า หจก. บีเคเค เทรดดิ้ง 2018 แจ้งมีรายได้ปี 2559 และ 2560 แค่หลักหมื่นบาท แต่บริจาคสนับสนุนเงินให้กับพรรค พปชร. ได้เป็นจำนวนเงิน 3 ล้านบาทต่อมา ได้ตรวจสอบฐานข้อมูลจัดซื้อจัดจ้างภาครัฐพบว่า หจก. บีเคเค เทรดดิ้ง 2018 ปรากฏชื่อเป็นคู่สัญญากับ องค์การตลาดเพื่อเกษตรกร (อ.ต.ก.) ในการซื้อข้าวสารในสต็อกของรัฐที่มีข้าวไม่ตรงตามมาตรฐาน ซึ่งไม่สามารถนำไปปรับปรุงและไม่เหมาะสมสำหรับการบริโภคของคน วงเงินจำนวน 157833000 บาท ตามสัญญาเลขที่ 50/2561 ลงนามในสัญญาเมื่อวันที่ 26 ก.ค. 2561 สิ้นสุดสัญญาเมื่อวันที่ 21 ก.พ. 2562จากการตรวจสอบฐานข้อมูลขององค์การคลังสินค้า (อคส.) ยังพบว่า หจก. บีเคเค เทรดดิ้ง 2018 เป็น 1 ใน 17 ราย ที่รับซื้อข้าวในสต็อกรัฐบาลเข้าสู่อุตสาหกรรมที่ไม่ใช่การบริโภคของคน ครั้งที่ 1/2561 ตามนโยบายของ พล.อ.ประยุทธ์ จันทร์โอชา นายกรัฐมนตรี ในฐานะประธานกรรมการนโยบายข้าวแห่งชาติ (กนข.) ระบุข้อมูลปริมาณข้าว ไว้ 2 ส่วน คือ จำนวน 100359.08 ตัน และ 16378.52 ตัน
สำนักข่าวอิศรา ตามแกะรอยผู้สนับสนุนระดมทุนพรรคพลังประชารัฐ 3 ล้านบาท พบงบการเงินแจ้งมีรายได้ปี 2559-60 แค่ 3.4 หมื่นบาท นอกจากนี้ยังเป็นคู่สัญญาซื้อข้าวสต็อกรัฐถึง 157 ล้านบาทเมื่อวันที่ 1 มี.ค.
สำนักข่าวอิศรา,การเลือกตั้ง,พรรคพลังประชารัฐ